OpenLLM-France/wikimedia huggingface dataset:
# Novec 1230

El Novec 1230 (FK-5-1-12, C₆F₁₂O), és una cetona fluorada emprada com a agent gasós per a l'extinció d'incendis (de classe A, B i C) quan l'extinció basada en aigua no és pràctica o pot danyar equips o propietats valuoses, com ara museus, sales amb documents en paper únics, sales de servidors informàtics, bancs, sales blanques i hospitals. Al no contenir aigua no deixa residus ni condueix l'electricitat. A diferència del gas haló (antigament emprat per a l'extinció d'incendis i actualment prohibit), el Novec 1230 no danya la capa d'ozó: té una vida mitjana atmosfèrica de 5 dies i un potencial d'escalfament global d'1.
És un material d'alt pes molecular, en comparació amb la primera generació d'agents nets halocarbonats. El producte té una calor de vaporització de 88,1 kJ/kg i baixa pressió de vapor. El seu nom sistemàtic és 1,1,1,2,2,4,5,5,5-nonafluoro-4-(trifluormetil)-3-pentanona i la seva fórmula estructural CF₃CF₂C(=O)CF(CF₃)₂.

## Usos
### Extinció d'incendis d'equips o propietats valuoses

El Novec 1230 pot ser emprat en sistemes d'inundació total, parcial i localitzada, així com en aplicacions de ruixat direccionals. També s'utilitza en extintors portàtils per a aplicacions especialitzades. Per la seva aplicació en incendis s'emmagatzema en estat líquid i és descarregat en forma de gas, de manera que el seu emmagatzematge requereix aproximadament un 80% menys d'espai que els sistemes d'extinció basats amb gas inert.

### Fluid refrigerant

El Novec 1230 també té el potencial de ser emprat com a fluid refrigerant d'immersió completa submergint els components electrònics d'ordinadors o supercomputadors, com ha estat demostrat en diferents proves de concepte.

## Referències

* 1 2 «Sistemas de extinción de incendios Novec 1230 | 3M España» (en castellà). 3M. [Consulta: 12 gener 2020].
* ↑ «Canvi climàtic: Gasos Fluorats». Generalitat de Catalunya. [Consulta: 12 gener 2020].
* ↑ Shah, Agam. «Intel and SGI test full-immersion cooling for servers» (en anglès). IT World, 08-04-2014. Arxivat de l'original el 2020-01-12. [Consulta: 12 gener 2020].
# Neoheterandria umbratilis

Neoheterandria umbratilis és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a Centreamèrica: Costa Rica i Nicaragua.

## Referències

* ↑ «Neoheterandria umbratilis». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Meek, S. E.: New species of fishes from Costa Rica. Field Mus. Nat. Hist. Publ. Zool. Ser. v. 10 (no. 7): 69-75. Any 1912.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Norman Smith

Norman Smith (Edmonton, Londres, 22 de febrer de 1923 - 3 de març de 2008) fou un músic i productor musical anglès. Fou un dels enginyers dels estudis EMI als afamats Abbey Road Studios de Londres. Va treballar al costat de George Martin en tots els discos de The Beatles fins a l'àlbum Rubber Soul de 1965.
També va produir els tres primers discos de Pink Floyd: The Piper at the Gates of Dawn, A Saucerful of Secrets, i Ummagumma. També en els àlbums conceptuals del rock com S.F. Sorrow dels Pretty Things. També és conegut sota el pseudònim de « Hurricane Smith ».
# Obulom

L'Obulom és una llengua que es parla a l'estat de Rivers del sud-est de Nigèria. Es parla concretament a la LGA de Port Harcourt, a la ciutat d'Abuloma.
L'obulom és una llengua que forma part de les llengües Central Delta de les llengües del riu Cross de la família lingüística de les llengües Benué-Congo.Segons l'ethnologue el 2000 tenia 3420 parlants.
El 70% dels parlants d'obulom professen confessions cristianes: el 40% són protestants, el 60% són d'esglésies independents i el 4% són evangèlics. El 30% restant creuen en religions tradicionals africanes.

## Referències

* 1 2 Obulom a Joshuaproject
* 1 2 Obulom a l'ethnologue
# Oleh Halkin

Oleh Volodímirovitx Halkin (en ucraïnès: Олег Володимирович Галкін) o Oleg Vladímirovitx Gàlkin (en rus: Олег Владимирович Галкин), (Ixim, 1 de maig de 1965 - 10 de maig de 2003) va ser un ciclista soviètic d'origen ucraïnès. El seu èxit més important fou el Campionat del Món en contrarellotge per equips de 1990.
Va participar en els Jocs Olímpics de Barcelona amb l'Equip unificat.

## Palmarès

* 1989
** 1r al Memorial Coronel Skopenko
* 1990
** Campió del món en contrarellotge per equips (amb Oleksandr Markovnitxenko, Rouslan Zotov i Igor Patenko)
* 1991
** 1r al Memorial Coronel Skopenko
* 1993
** Vencedor d'una etapa del Circuit Franco-Belga

## Referències

* ↑ Archives, Cycling. «Oleg Galkin» (en anglès). [Consulta: 26 novembre 2022].
* ↑ «Olympedia – Oleg Galkin». [Consulta: 26 novembre 2022].

## Enllaços externs

* Fitxa a sitiodeciclismo.net
* Fitxa a museociclismo.it
# Olegário Benquerença

Olegário Manuel Bartolo Faustino Benquerença (Batalha, Portugal, 18 d'octubre del 1969), més conegut simplement com a Olegário Benquerença, és un àrbitre de futbol portuguès.
Benquerença arbitra a la lliga portuguesa i és àrbitre internacional FIFA. Ha arbitrat a la Copa del Món del 2006 i del 2010 i el Campionat d'Europa de 2008.
Actualment viu a la localitat portuguesa de Leiria.

## Referències

* ↑ «L'AF Leiria fa un homenatge a Olegário Benquerença» (en portuguès). Diari Record, 14-05-2010. [Consulta: 13 juny 2010].
# Oli de macadàmia

L'oli de macadàmia és un oli no volàtil obtingut per premsat de les llavors de macadàmia de l'espècie Macadamia integrifolia, un arbre natiu d'Austràlia. Els seus usos són com oli comestible i en cosmètica. Té propietats emol·lients i a més fixa les fragàncies. L'oli refinat és clar amb lleugera olor de nous. El seu ús és particularment popular a Austràlia.

## Composició

Aquest oli té aproximadament un 60% d'àcid oleic, 19% d'àcid palmitoleic, 1-3% d'àcid linoleic i 1-2% d'àcid linolènic. És un oli molt estable, ja que té poc greix poliinsaturat.

## Referències

* ↑ «Definition of MACADAMIA NUT» (en anglès). [Consulta: 15 agost 2018].
* ↑ «Fat Composition of Macadamia Nut Oil» (en anglès). The Conscious Life.
# Nirīz

Nirīz fou una antiga població de l'Azerbaidjan entre Maragha i Urmiyya, al sud del llac Urmia. Diversos geògrafs esmenten la població prop de Sulduz i estaria a la plana inferior per la qual el riu Gadir arriba al llac. El nom no existeix actualment però s'ha conservat en una tribu kurda de la regió de Mahabad (els nirizhi).
Al lloc es van establir vers el segle VIII uns àrabs tayyites; van governar la zona de manera semiindependent; el primer cap fou Murr ibn Ali al-Mawsili, fundador de la ciutat. El 827 un fill seu, Ali ibn Murr, es va revoltar i fou derrotat i deportat a Bagdad pel governador de l'Azerbaidjan Muhammad ibn Hamid al-Tusi, però aviat va poder recuperar el seu feu. El 873 Abu Radayni Umar ibn Ali fou nomenat governador de l'Azerbaidjan i va fer la guerra contra el seu predecessor Ali ibn Ahmad al-Azdi al que va matar amb el suport dels kharigites. La dinastia local fou coneguda con el Banu Rudayni; al final del segle X aquesta dinastia és esmentada per Ibn Hàwqal i al-Istakhrí com els antics governants de Djabarwan, Niriz i Ushnu.

## Referències

* Enciclopèdia de l'Islam, VIII, 53-54
# Obanos

Obanos és un municipi de Navarra, a la comarca de Puente la Reina, dins la merindad de Pamplona. És format pels barris de San Juan, San Lorenzo, San Martín i San Salvador.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 750 | 759 | 785 | 772 | 805 | 820 | 856 | 875 | 885 | 889 | 918 |
| Fonts: Obanos i Institut d'Estadística de Navarra |||||||||||

## Agermanament

* Braud-et-Saint-Louis (País Gavai)
# Obanliku

L'obanliku és una llengua que es parla al sud-est de Nigèria. Es parla a la LGA d'Obanliku, a l'estat de Cross River.
L'obanliku és una llengua de la família lingüística de les llengües bendi, que formen part de les llengües del riu Cross. Les altres llengües que formen part de la seva família lingüística són l'alege, el bete-bendi, el bekwarra, el bokyi, l'ubang, l'ukpe-bayobiri i l'utugwang-irungene-afrike, totes elles de Nigèria.

## Dialectologia

Els dialectes de l'obanliku són el basang, el bebi, el bishiri, el bisu, el busi, el bebi i el bisiri. Tots són intel·ligibles entre ells. Està relacionat amb l'alege, amb qui té entre un 64 i un 72% de similitud lèxica.

## Ús de la llengua

L'obanliku és una llengua que gaudeix d'un ús vigorós (6a). Tot i que no està estandarditzat, és parlat per a gent de totes les generacions. Gaudeix d'actituds positives, tot i que els joves i nens s'escolaritzen en anglès. La majoria dels parlants d'obanliku també parlen anglès i pidgin i alguns també parlen bete-bendi, tiv i otank.

## Població i religió

El 96% dels 102.000 parlants d'obanliku són cristians. D'aquests, el 75% són protestants, el 15% catòlics i el 10% segueixen esglésies cristianes independents. El 6% restant creuen en religions tradicionals africanes.

## Referències

* 1 2 Obanliku al joshua project
* 1 2 3 obanliku a l'ethnologue
* ↑ ethnologue
# Noyelles-lès-Seclin

Noyelles-lès-Seclin és un municipi francès, situat a la regió dels Alts de França, al departament del Nord. L'any 2006 tenia 893 habitants. Limita al nord-oest amb Emmerin, al nord-est amb Wattignies, al sud-oest amb Houplin-Ancoisne i al sud-est amb Seclin.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 294 | 306 | 358 | 1.035 | 1.011 | 846 | 893 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Alain Dusausoy | Divers droite |
| 2008- | Michel Demersseman | |
# Oxibis

Els oxibis (en llatí Oxybii, en grec antic Ὀξύβιοι) eren un poble lígur, que vivia a la costa de la Gàl·lia Narbonense, sense que es pugui precisar exactament. Se sap que se situaven a l'oest del riu Var.
Eren veïns dels deciats (deciates). La seva ciutat principal era Egitna, de situació desconeguda. Plini el Vell situa els oxibis a l'est del Riu Argenç i a l'oest dels deciats. Es creu que ocupaven la costa des de Fréjus fins al país dels deciats que arribaven fins al Var. Antípolis (Antibes) ja era en territori dels deciats.
Polibi diu que, juntament amb els deciats, van atacar Antípolis i Nicea (Niça) i els massaliotes van demanar ajuda a Roma. Els romans va enviar uns comissionats que van arribar a Egitna, però els oxibis, que sabien que els romans els volien donar l'ordre d'aixecar el setge, van ferir a un dels comissionats provocant la intervenció de Roma. Van enviar al cònsol Quint Opimi amb un exèrcit que va derrotar els dos pobles i va donar part del seu territori a Massàlia l'any 154 aC.

## Referències

* ↑ Smith, William (ed.). «Oxybii». Dictionary of Greek and Roman Geography (1854). [Consulta: 1r març 2021].
# Oligohimenofòria

Els oligohimenoforeus (Oligohymenophorea) són una extensa classe de protists del fílum Ciliophora que presenten típicament un solc ventral que conté la boca i uns cilis orals distintius, que estan separats dels cilis corporals.

## Característiques

Els cilis orals inclouen una membrana paroral a la dreta de la boca i unes membranel·les, usualment en nombre de tres, a la seva esquerra. La citofaringe és senzilla i mai forma els cyrtos complexos trobats en altres classes. Els cilis corporals s'originen generalment de monocinètides, tenint les dicinètides una distribució limitada a una part del cos. En la majoria dels grups, els cilis corporals són uniformes i sovint densos, mentre que els cilis orals són senzills i reduïts a vegades, però en Peritrichia és gairebé al revés.

## Història natural

Els seus membres es distribueixen extensament, molts són de vida lliure (típicament d'aigua dolça, però també marins) i altres són simbionts. La majoria són micròfags, recol·lectant organismes més petits que són escombrats pels cilis bucals, encara que també es poden presenten altres formes d'alimentació. Un dels grups, Astomatia, ha perdut la boca i les estructures associades.

## Taxonomia

Oligohymenophorea va ser primer proposat en 1974 com una de tres classes de Ciliophora, al costat de Polyhymenophorea (Spirotrichea) i Kinetofragmophora (actualment abandonat). Des de llavors se'ls ha unit Apostomatia, però la seva composició ha estat relativament constant. Les variacions principals han tingut lloc en les posicions de Peniculida i Plagiopylea.
# Olšovany

Olšovany és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1282.
# Palmyra

«Palmyra» té aquests significats:
* Palmyra (Illinois)
* Palmyra (Indiana)
* Palmyra (Maine)
* Palmyra (Missouri)
* Palmyra (Nebraska)
* Palmyra (Nova Jersey)
* Palmyra (Nova York)
* Palmyra (Pennsilvània)
* Palmyra (Utah)
* Palmyra (Wisconsin)
* Atol Palmyra, territori de l'oceà Pacífic administrat pels Estats Units d'Amèrica.

## Vegeu també

* Palmira (desambiguació)
# Palmela

Palmela és un municipi portuguès, situat al districte de Setúbal, a la regió de Lisboa i a la subregió de Península de Setúbal. L'any 2004 tenia 58.222 habitants. Limita al nord amb Benavente, al nord-est amb la porció oriental de Montijo, a l'est amb Vendas Novas, al sud-est amb Alcácer do Sal, al sud amb Setúbal, a l'oest amb Barreiro i al nord-oest amb Moita, amb la porció occidental de Montijo i Alcochete.

## Freguesies

* Marateca
* Palmela
* Pinhal Novo
* Poceirão
* Quinta do Anjo

## Població

Població del concelho de Palmela (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 4.030 | 4.442 | annexat a Setúbal | 18.692 | 23.155 | 36.933 | 43.857 | 53.353 | 58.222 |
# Palmeira (Cap Verd)

Palmeira (crioll capverdià Palméra) és una vila al nord-oest de l'illa de Sal a l'arxipèlag de Cap Verd. Està situada 4 kilòmetres a l'oest d'Espargos.

## Vegeu també

* Llista de nuclis de població de Cap Verd
# Oulad Azzouz

Oulad Azzouz (en àrab أولاد عزوز, Ūlād ʿAzzūz; en amazic ⵡⵍⴰⴷ ⵄⵣⵣⵓⵣ) és una comuna rural de la província de Khouribga, a la regió de Béni Mellal-Khénifra, al Marroc. Segons el cens de 2014 tenia una població total de 9.815 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Oxyurichthys tentacularis

Oxyurichthys tentacularis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 17 cm de longitud total.

## Distribució geogràfica

Es troba des de Transkei (Sud-àfrica) fins a Zanzíbar, Madagascar, el Pacífic occidental de clima tropical i el delta del Mekong.

## Referències

* ↑ Bleeker P. 1857. Index descriptionum specierum piscium bleekerianarum in voluminibus I ad XIV diarii societatis scientiarum indo-Batavae. Natuurkd. Tijdschr. Neder. Indië v. 14. 447-486.
* ↑ «Oxyurichthys tentacularis». Catalogue of Life. (anglès) (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# POST

El POST, acrònim en anglès de power-on self-test (auto prova d'engegada), és un procés de verificació i inicialització dels components d'entrada i sortida en un sistema de computació que s'encarrega de configurar i diagnosticar l'estat del maquinari.

## Beep

Un beep és la denominació anglesa d'un so electrònic generat per l'altaveu del PC. És una sinusoide pura generalment de to molt agut

## Codis d'error

Una ajuda que hi ha a l'hora de detectar alguns dels problemes que s'hagin pogut produir, a l'hora d'engegar-se. Els codis sonors permeten conèixer exactament quin tipus de problema hi ha encara que no funcioni la pantalla o la targeta gràfica, i es poden distingir per la llargada i nombre debeeps que sonen.
| Codi sonor | Problema trobat |
| 1 beep curt | POST normal - el sistema està correcte. |
| 2 beep curt | Error de POST - es mostra el codi d'error per pantalla. |
| Cap beep | Problema amb la font d'alimentació o la placa base. |
| 1 Beep continu | Problema amb la font d'alimentació, la placa base o el teclat. |
| Diversos Beeps curts repetits | Problema amb la font d'alimentació o la placa base. |
| 1 beep llarg i 1 de curt | Problema amb la placa base o system board problem |
| 1 beep llarg i 2 de curts | Problema amb el dispositiu de gràfics (MDA, CGA). |
| 1 bip llarg i 3 de curts | Problema amb el dispositiu de gràfics (EGA). |
| 3 bips llargs | Error en la targeta de teclat 3270. |
# Pablo Ordejón Rontomé

Pablo Ordejón Rontomé (Madrid, 5 de gener de 1964) és un físic, científic i professor universitari espanyol.

## Trajectòria

Doctorat en física a la Universitat Autònoma de Madrid el 1992, va passar tres anys a la Universitat d'Illinois a Urbana-Champaign, als Estats Units, com a associat postdoctoral. Posteriorment, es va incorporar a la Universitat d'Oviedo (UO) com a professor ajudant. L'any 1999 va obtenir un lloc de personal investigador a l'Institut de Ciència de Materials de Barcelona (ICMAB) del Consell Superior d'Investigacions Científiques (CSIC), on actualment és professor d'investigació. Fou vicedirector de l'Institut Català de Nanociència i Nanotecnologia (ICN2), on dirigí el grup de 'Teoria i Simulació'. Des del 2012 és director d'aquest Institut Català de Nanociencia i Nanotecnologia (ICN2), on sota la seva direcció va obtenir l'any 2014 l'acreditació de Centre d'Excel·lència Severo Ochoa.
La seva recerca se centra en la simulació per ordinador de materials a escala atòmica, utilitzant mètodes de la mecànica quàntica. Ha desenvolupat esquemes eficaços per a simulacions en materials complexos, els quals estan essent adaptats als superordinadors més potents del món. Els seus interessos actuals inclouen el transport electrònic i tèrmic en els dispositius manomètrics i els materials 2D com ara el grafè, entre molts altres. Ha publicat més de 190 articles científics, els quals han estat citats més de 23.000 vegades.
És cofundador de l'empresa derivada SIMUNE, que proporciona serveis de simulació d'ordinador a empreses que desenvolupen innovació tecnològica basada en nous materials. Ha esdevingut membre fundador del Barcelona Institute of Science and Technology (BIST) (2015), i també és membre de l'American Physical Society (APS) des del 2005, i membre de l'Academia Europaea (AE). A més de membre de diferents comitès científics internacionals, ha estat responsable d'avaluació científica a l'Agencia Nacional de Evaluación y Prospectiva (ANEP) i a la Red Española de Supercomputación (RES).

## Reconeixements

* 'Placa de Honor' de l'Associació Espanyola de Científics (2003)
* 'Medalla Narcís Monturiol' atorgada pel Govern de la Generalitat de Catalunya (2018)

## Referències

* 1 2 3 Concessió de la Medalla i de la Placa Narcís Monturiol 2018: Pablo Ordejón Rontomé. Direcció General de Recerca del Departament d'Empresa i Coneixement de la Generalitat de Catalunya, 2018, p. 23.
* 1 2 3 «Pablo Ordejón, nuevo director del Instituto Catalán de Nanociencia y Nanotecnología ICN2». Delegació del CSIC a Catalunya. [Consulta: 1r agost 2020].
# Pablo Pacheco

Pablo Pacheco fou un futbolista peruà.

## Selecció del Perú

Va formar part de l'equip peruà a la Copa del Món de 1930 però no arribà a disputar cap partit. Pel que fa a clubs, fou jugador de Universitario de Deportes.

## Referències

* ↑ «1930 FIFA World Cup Uruguay». Arxivat de l'original el 2008-03-14. [Consulta: 4 maig 2018].
* ↑ «FIFA profile». Arxivat de l'original el 2015-02-04. [Consulta: 4 maig 2018].
# Pallagos del Conflent

Els Pallagos del Conflent són una colla castellera de la Catalunya del Nord que assaja a Prada. Són una secció del Casal del Conflent, una associació que té per objectiu la promoció i l'animació, gràcies a diverses manifestacions, de la llengua i la cultura catalanes. El grup de músics que els acompanyen s'anomena "Desmanyacs - Grallers i timbalers del Conflent".
Es van batejar el 12 de maig de 2013 a Catllà i els seus padrins van ser els Castellers de Terrassa i els Castellers del Riberal. La seva millor actuació va ser el 27 de juny del 2015, en què van realitzar el 2 de 6, el 5 de 6, el 4 de 7 i el pilar de 5.
Des del final de la pandèmia de COVID -19, les millors actuacions van ser el 4 de juny 2023 a Catllà pels 10 anys de la colla (2 Pd4, 4d6, 3d6, i2d6) i el 16 de setembre 2023 a Terrassa (Pd4, 4d6, 3d6, 3d6a).

## Referències

* 1 2 3 «Informació resum dels Pallagos del Conflent». Portal Casteller. [Consulta: 1r setembre 2016].
* 1 2 «Pallagos del Conflent». Casal del Conflent. [Consulta: 1r setembre 2016].
* ↑ «Pyrénées-Orientales : des fondations solides pour les Pallagos del Conflent qui fêtent leur 10e anniversaire» (en francès). [Consulta: 7 desembre 2023].
* ↑ «Els Castellers de Terrassa viatgen fins a la Catalunya Nord per apadrinar els Pallagos del Conflent». El Periódico, 14-05-2013.
* ↑ «Colles – PortalCasteller». [Consulta: 7 desembre 2023].
* ↑ Terrassa, Diari de. «Els Castellers de Terrassa viatgen a la Catalunya Nord», 06-06-2023. [Consulta: 7 desembre 2023].
* ↑ «Els Pallagos del Conflent en représentation à Terrassa» (en frances). [Consulta: 7 desembre 2023].

## Enllaços externs

* Pallagos del Conflent - Lloc web oficial
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :